wickkiey/tamil-wikipedia-markdown huggingface dataset:
# அலைத்தீநுண்மம்

க்களாகும். இவைகளில் பெரும்பாலானவை அலைபாக்டீரியாகளாகும். இதில் துகள்கள் போல் காணப்படும் சிறிய பொருட்கள் தீநுண்மங்களாகும்.]]  

தீநுண்மங்கள் இல்லாத இடமேயில்லை என்று விவரிக்கும் அளவுக்கு இவை ஞாலத்தில் விரவிக்கிடக்கின்றன. பெருங்கடல்களின் நீர்ப்பரப்பில் காணப்படும் நுண்ணுயிர்களில் இத்தீநுண்மங்கள் குறிப்பிடத்தக்க இடத்தையும் ஏன் அவற்றை மிஞ்சும் அளவுக்கு மிகுந்து கிடக்கின்றன எனக் கூறலாம். இவ்வாறு கணக்கெடுக்கப்பட்ட தீநுண்மப் பொருட்கள் ஊட்டமில்லா/ஊட்டமற்ற நீர்நிலைகளில் (Oligotrophic water ecosystem) 10<sup>4</sup> என்கிற அளவிலும் ஊட்டநிறையுள்ள நீர்நிலைகளில் (Eutrophic water ecosystem) இவை 10<sup>8</sup> என்ற நிலையிலும் உள்ளன.  

இவ்வாறு பரவிக்கிடக்கும் தீநுண்மமானது கடல்நீரில் கரிமப் பொருட்கள் மற்றும் ஊட்டங்கள் சுழற்சிக்குப் பெரிதும் துணை நிற்கின்றன . இவ்வாறு நீர்நிலைகளில் பரவியும் சுற்றுச்சூழல் சுழற்சிக்கும் பெரிதும் துணைநிற்கும் தீநுண்மங்கள் மற்ற மிதவைவாழிகளைப்போல் இவைகளும் நீரோட்டத்திற்கு உட்பட்ட இடப்பெயர்ச்சியை சந்திக்கின்றன. இவ்வாறு நீர்மேற்பரப்பில் பரந்து எளிதாக/கட்டற்று நீந்தக்கூடிய தீநுண்மச் சமூகத்தை நாம் **அலைத்தீநுண்மங்கள்** (அ) **மிதவைத்தீநுண்மங்கள்** என அழைக்கிறோம்.  

## பண்புகள்
நீரில் இருக்கும் தீநுண்மங்களின் முதல் கண்காணிப்பு தோன்றியது வலிமைமிக்க எதிர்மின்னி நுண்ணோக்கியின் கண்டுபிடிப்பிற்குப் பின்புதான் சாத்தியமாயிற்று. அறிவியல் வளர்ச்சியின் ஊக்கத்தால் கண்டறியப்பட்டதில் இவ்வுயிருருளையில் (Biosphere) 10<sup>31</sup> மடங்கு அளவுக்குத் இத்தீநுண்மங்கள் காணப்படுகின்றன. இவ்வாறு பரவிக்கிடக்கும் தீநுண்மங்களில் பெரிதும் காணப்படுவது பாவுண்ணி என அறியப்படும் நுண்ணுயிர்த்தின்னிகளே யாகும். இவை பாக்டீரியா மற்றும் ஆர்க்கியா இனங்களைக் காட்டிலும் 10<sup>30</sup> மடங்கு அளவுக்கும்/ஒரு க்யூபிக் செ.மீ.க்கு 1 கோடியளவுக்கு சுற்றுச்சூழலில் மிகுந்து காணக்கிடக்கின்றன. இவை பரிணாம மாற்றத்திற்கும் சுற்றுச்சூழலை நெறிப்படுத்துவதற்குப் பெரிதும் துணைநிற்கின்றன.  

இத்தீநுண்மங்கள் இனங்களுக்கிடையில் மரபணுவைப் பரிமாற்றுவதால் இவை இனப்பரவலிலும் (Species diversity) மேலும் ஒரு தனியினமே உருவாகும் அளவிற்குக் காரணமாகின்றன. இவை நிலைக்கருவிலிகளுக்கிடையில் மரபணுப் பரவியிருத்தலில் மிகமுக்கிய பங்காற்றுகிறது. Competitive dominance என்று அறியப்படும் **முந்துபவர்களைக் கொன்று** - அஃதாவது சூழலில் முந்திக்கொண்டு வளரும் நிலைக்கருவிலி உயிர்களை அழித்தும் அதன் வளர்ச்சி மற்றும் முந்துதலில் கண்காணிப்பு செலுத்தி இவை ஒரு கட்டுப்பாட்டில் நிறுத்தி வருகின்றன
# ஷிர்லி ஹாட்ஜஸ்

**ஷிர்லி ஹாட்ஜஸ்** (*Shirley Hodges *, சூன் 29 1943), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் 11 தேர்வுத் துடுப்பாட்டப் போட்டிகளிலும், 23 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1969 - 1982 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.  

- க்ரிக் இன்போ தளத்தில் ஷிர்லி ஹாட்ஜஸ்
# அட்ட வாயில்

**அட்டவாயில்** என்னும் ஊர் நெல்வயல் சூழ்ந்திருக்கும் ஓர் ஊர். அதில் ஆண்டுதோறும் திருவிழா நடைபெறும். பல ஊர்களிலிருந்தும் மக்கள் அந்த விழாவுக்குச் செல்வர். விழாவில் ‘கலி’ என்னும் மகிழ்ச்சி ஆரவாரம் மிகுந்திருக்கும்.  

பரத்தையுடன் வாழ்ந்த கிழவன் மனைவியை நாடி இல்லம் வருகிறான். தோழி அவனை வீட்டுக்குள் விடவில்லை. கிழவன் பிரிவால் அவனது மனைவி உடலில் தித்தி என்னும் ஊரல் தோன்றி நொந்து கண்ணீர் விடுகிறாள். அவளது கண்ணீரைப் போக்க முதலில் அவளை அட்டவாயில் நகரில் நடக்கும் திருவிழாவுக்கு அழைத்துச் செல்லும்படி தோழி வழிகாட்டுகிறாள். வழியில் கழனி வழியே செல்லும்போது நெல் கதிர்வாங்கியிருக்கும் அழகை அவள் அழகோடு ஒப்பிட்டுக் காட்டிப் பாராட்டிக்கொண்டே செல்லவேண்டும் என்றும் கூறுகிறாள். அவன் அழைத்துச் செல்வதை ஊர்மக்கள் கண்கொட்டாது பார்க்கவேண்டும் என்பதும் அவள் விருப்பம்.  

பழையன் என்பவன் சோழனின் படைத்தலைவன் (‘சோழன் மறவன்’) அவன் உயர்த்திப் பிடித்த வேல் போல் ஊரார் கண்கள் பார்க்கவேண்டுமாம்.  

அதிகை, கடவூர், கண்டியூர், குறுக்கை, கோவலூர், பறியலூர், வழுவூர், விற்குடி ஆகிய 8 ஊர்களைச் சைவர் வீரட்டானம் என்பர். இந்த வீரட்டானம் வேறு. அட்டவாயில் வேறு.  

இராமநாதபுரம் மாவட்டத்திலுள்ள திருவாடனை சங்ககாலத்தில் அட்டவாயில் என்னும் பெயருடன் விளங்கியது எனலாம்.  

அட்டவாயில் என்பது போரிட்டு அழிக்கப்பட்ட வாயில் என்று பொருள்படும். ஆடு என்னும் சொல்லுக்கு வெற்றி என்னும் பொருள் உண்டு. அட்டு ஆடு பெற்ற ஊர் ஆடனை. ஆடனை என்பது சிறப்பிக்கப்பட்டுத் திருவாடனை ஆயிற்று.  
## அடிக்குறிப்பு
# முற்போக்கு இலக்கியம்

**முற்போக்கு இலக்கியம்** என்பது தமிழ் இலக்கியப் போக்குகளின் ஒன்று. மார்க்சிய மற்றும் பொதுவுடமைக் கருத்துக்களை வலியுறித்தியும், யதார்த்த இலக்கியத்தை முன்னிறுத்தியும் இந்தப் போக்கு அமைந்தது. இலங்கைத் தமிழ் இலக்கியத்தில் இந்தப் போக்கு 1950 களில் வலுப்பெற்றது.  

## கொள்கைகள்
- மார்க்சியம்

## முக்கிய எழுத்தாளர்கள்
- கைலாசபதி
- சிவத்தம்பி

## முக்கிய படைப்புகள்
# தமிழ் இலக்கியப் போக்குகள்

**தமிழ் இலக்கியப் போக்குகள்** அல்லது **தமிழ் இலக்கிய இயக்கங்கள்** எனப்படுபவை ஒரு குறிப்பிட்ட நடை, தன்மை, கட்டமைப்பு, கொள்கைகள் கொண்ட இலக்கியங்களை, கலைகளைச் சுட்டுகிறது. அவற்றின் படைப்பாளிகள், அரசியல் சமூகப் வரலாற்றுப் பின்னணிகள் ஆகியவற்றையும் இலக்கியப் போக்கு அல்லது இலக்கிய இயக்கம் என்பது சுட்டி நிற்கிறது.  

## பட்டியல்
- மரபு இலக்கியம்
- முற்போக்கு இலக்கியம்
- நற்போக்கு இலக்கியம்
- தனித்தமிழ் இலக்கியம்
- பஞ்சமர் இலக்கியம்
- தலித் இலக்கியம்
- மலையக இலக்கியம்
- விழிம்புநிலை இலக்கியம்
- புகலிட இலக்கியம்
- தமிழ்த் தேசிய இலக்கியம்
- பின்நவீதத்துவ இலக்கியம்
# ஆர்த்தரோசுப்பைரா



***ஆர்த்தரோசுப்பைரா*** (***Arthrospira***) என்பது மிதக்கும், இழைபோன்ற, சயனோபாக்டீரியா என்னும் வகையைச் சேர்ந்த உயிரினம். இவை உருளை வடிவ, பல் உயரணுவுடைய, இடஞ்சுழியாய் காணப்படும் டிரைக்கோம் (trichome) (நுண்முடியுடைய) வகை உயிரினம். இவை இயற்கையாய் வெப்பமண்டல, குறைவெப்பமண்டலப் பகுதிகளில் காணப்படும் உயர்ந்த பி.எச் (pH) (உயர் காரத்தன்மை) கொண்ட , கூடுதலான கார்பனேட்டு, பைகார்பனேட்டு அடர்த்திகொண்ட ஏரிகளில் காணப்படுகின்றன. ஆர்த்தரோசுப்பைரா பிளேட்டென்சிசு (*Arthrospira platensis*) என்னும் வகை ஆப்பிரிக்காவிலும், ஆசியாவிலும், தென்னமெரிக்காவிலும் காணப்படுகின்றது, ஆனால் ஆர்த்தரோசுப்பைரா மாக்ஃசிமா (Arthrospira maxima) என்னும் வகை நடு அமெரிக்காவில் மட்டுமே காணப்படுகின்றது.  

## மாந்தர்களின் பயன்பாடு

ஆர்த்தரோசுப்பைராவில் இருந்து மாந்தர்களுக்கும் பிற சில விலங்குகளுக்கும் பயன்படும் இசுப்பைருலீனா (Spirulina)என்றழைக்கப்படும் ஊட்டச்சத்து பெறுகின்றார்கள் .
# ஏ. டி. சம்பிக்க பிரேமதாஸ


** ஏ. டி. சம்பிக்க பிரேமதாஸ** (*A. D. Champika Premadasa*, பிறப்பு: நவம்பர் 4 1948), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய தேசியக் கட்சி சார்பில் கேகாலை மாவட்டத்திலிருந்து மக்களால் தெரிவு செய்யப்பட்ட உறுப்பினர். சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.  
## வாழ்க்கைக் குறிப்பு
55/6 வோடர் டேங் வீதி, ரம்புக்கென்னையில் வசிக்கும் இவர் பௌத்த மதத்தைச் சேர்ந்தவர்.  

- ஏ. டி. சம்பிக்க பிரேமதாஸ
# சஜித் பிரேமதாச


**சஜித் பிரேமதாச** (*Sajith Premadasa*, , பிறப்பு: சனவரி 12, 1967) இலங்கை அரசியல்வாதி ஆவார். இவர் தற்போதைய எதிர்க்கட்சித் தலைவரும், கொழும்பு மாவட்ட நாடாளுமன்ற உறுப்பினரும் ஆவார்.  

முன்னாள் அரசுத்தலைவர் ரணசிங்க பிரேமதாசாவின் மகனான சஜித் பிரேமதாச கொழும்பு றோயல் கல்லூரியிலும், மில் ஹில் பாடசாலையிலும் கல்வி கற்று, இலண்டன் பொருளியல் பள்ளியில் படித்துப் பட்டம் பெற்றார். மேரிலாந்து பல்கலைக்கழகத்தில் பட்டப்பின்படிப்பை மேற்கொண்ட இவர் 1993 ஆம் ஆன்டில் இவரது தந்தை படுகொலை செய்யப்பட்டதை அடுத்து நாடு திரும்பினார். தந்தையின் ஐக்கிய தேசியக் கட்சியில் உறுப்பினராக இணைந்து அரசியலில் இறங்கினார். 2000 ஆம் ஆண்டில் அம்பாந்தோட்டை மாவட்டத்தில் இருந்து நாடாளுமன்ரத்திற்குத் தெரிவு செய்யப்பட்டார். 2001 ஆம் ஆண்டில் சந்திரிக்கா பண்டாரநாயக்க குமாரதுங்கவின் அமைச்சரவையில் சுகாதாரத் துணை அமைச்சராக நியமிக்கப்பட்டார். 2011 இல் ஐக்கிய தேசியக் கட்சியின் துணைத் தலைவரானார். 2015 இல் மைத்திரிபால சிறிசேனவின் அமைச்சரவையில் வீடமைப்பு, சமுர்த்தி அமைச்சராக நியமிக்கப்பட்டார். 2019 நவம்பரில் நடைபெற்ற அரசுத்தலைவர் தேர்தலில் ஐக்கிய தேசிய முன்னணியின் வேட்பாளராகப் போட்டியிட்டு 41.99% வாக்குகள் பெற்று இலங்கை பொதுசன முன்னணி வேட்பாளர் கோட்டாபய ராஜபக்சவிடம் தோற்றார். இதனை அடுத்து 2019 திசம்பரில் எதிர்க்கட்சித் தலைவராக ஐக்கிய தேசியக் கட்சியினால் நியமிக்கப்பட்டார். பின் 2020 நாடாளுமன்ற தேர்தலில் ஐக்கிய மக்கள் சக்தி சார்பில் போட்டியிட்டு மீண்டும் எதிர்க்கட்சி தலைவர் ஆனார்.
# தமிழ்ப் பண்டிதர்

**தமிழ்ப் பண்டிதர்** என்ப்படுபவர் தமிழ் மொழியில் மரபு வழியில் தேர்ச்சி பெற்ற தமிழ் அறிஞர் ஆவார். இந்தப் பட்டத்தைப் பெறுவதற்கு ஒருவர் பரீட்சை எடுக்க வேண்டும். மதுரைத் தமிழ் சங்கம் போன்ற அமைப்புகள் இந்த வகைப் பரீட்சைகளை நடத்துகின்றன.  

இந்தப் பரீட்சையை எடுத்த பலர் புகழ்பெற்ற தமிழ் அறிஞர்களாக விளங்கிய பலர் உள்ளார்கள். அவர்களுள் விபுலானந்தர், கனகசபை சிவகுருநாதன் போன்றோர் குறிப்பிடத்தக்கவர்கள்.
# கவிராயர்

**கவிராயர்** எனப்படுப்படுபவர் தமிழ் மொழியில் கவி இயற்ற வல்லவருக்கு வழங்கப்படும் பட்டம் ஆகும். பல கவிராயர்கள் குடும்ப வழியாக இதில் தேர்ச்சி பெற்றார்கள். தமிழகம் வேற்றுநாட்டவர் ஆட்சிக்கு உட்பட்டு இருந்த காலத்தில் இவர்கள் அருகினார்கள்.  

தமிழ் மொழியைப் பேண கவிராயர்கள் முக்கிய பங்காற்றினார்கள். ஏட்டுச் சுவடிகளைப் பாதுகாத்தல், அச்சிலேற்றல் ஆகிய முக்கிய பணிகளை இவர்கள் செய்தார்கள்.  

## பட்டியல்
- திரிகூடராசப்பக் கவிராயர்
- பழனி பெரிய அண்ணாமலை கவிராயர்
- பழனி பாலசுப்பிரமணியக் கவிராயர்
- சீகாழி அருணாசலக் கவிராயர்
- அமிர்த கவிராயர்
- முகவூர் கந்தசாமிக் கவிராயர்
- நடராஜக் கவிராயர்
- அம்பலவாணக் கவிராயர்
- வேலாயுதக் கவிராயர்
- தெய்வசிகாமணிக் கவிராயர்
- சங்கரமூர்த்திக் கவிராயர்
- சரவணப் பெருமாள் கவிராயர்
- திருமேனி இரத்தினக் கவிராயர்
- தில்லையம்பல சந்திரசேகரக் கவிராயர்
- இராமச்சந்திரக் கவிராயர்
- க. அருணாசலக் கவிராயர்
- பரசுராமக் கவிராயர்
- அட்டாவதானம் இராமசாமிக் கவிராயர்
- சி. இராமசாமிக் கவிராயர்
- அ. கந்தசாமிக் கவிராயர்
- சே. இராமசாமிக் கவிராயர்
- கே. சிதம்பரக் கவிராயர்
- கூறைநாடு சாமிநாதக் கவிராயர்
- கல்லிடைக்குறிச்சி சாமிநாதக் கவிராயர்
- குமாரசாமிக் கவிராயர்
- மிதிலைப்பட்டி கவிராயர்கள்
  - தில்லை நாயகப் பண்டாரம்
  - ஆதிசிற்றம்பலக் கவிராயர்
  - முத்துச்சிற்றம்பல கவிராயர்
  - அழகிய சிற்றம்பலக் கவிராயர் (அ) அழகியசிற்றம்பலக்கவி-1
  - அழகிய சிற்றம்பலக்கவி 2
  - அழகிய சிற்றம்பலம் 3
  - அழகிய சிற்றம்பலம் 4
  - அழகிய சிற்றம்பலம் 5
  - பாண்டிய கவிராசர்
  - அழகிய சிற்றம்பலம் 6
  - சிங்காரவேலுக் கவிராயர்
  - சாமிக் கவிராயர்
  - மங்கைபாகக் கவிராயர் (அ) வெறிமங்கைபாகக் கவிராயர்
  - குழந்தைக் கவிராயர் 1
  - குழந்தைக் கவிராயர் 2
  - குழந்தைக் கவிராயர் 3
  - குழந்தைக் கவிராயர் 4
  - குமாரசாமிக் கவிராயர் 1
  - குமாரசாமிக் கவிராயர் 2
  - பாண்டிக் கவிராயர் 1 (கவிராயர் கொடி வழி)
  - பாண்டிக் கவிராயர் 2 (கவிராயர் கொடி வழி)
  - பாண்டிக் கவிராயர் (முத்துச்சிற்றம்பலம் கொடி வழி)
  - செவ்வந்திப் பூ அம்மாள்
  - வைத்தியலிங்கக் கவிராசர்
  - வடுகநாதக் கவிராயர்
  - இராமசாமிக் கவிராயர் (மிதிலைப்பட்டி)
  - கனகையா கவிராயர்
  - சாமிநாதக் கவிராயர்
  - இராசாக் கவிராயர்
  - கனகையா கவிராயர் 2
  - முருகானந்தம்
  - மீ. இராமநாதன்
  - மீனாட்சிசுந்தரப் பண்டாரம் (அம்மாக்குட்டி)
  - மீ. இராமநாதக் கவிராயர்

## உசாத்துணைகள்
- கவிராயர்கள்
- கவிராயர்கள் நால்வர்
- இந்தவாரம் தினமணி நினைவூட்டும் ஒன்பது கவிராயர்கள்
- மிதிலைப்பட்டிக் கவிராயர்கள் வாழ்வும் வாக்கும் - முனைவர் எம்.எஸ். ஸ்ரீலக்ஷ்மி - தருமு பதிப்பகம், சிங்கப்பூர்
# தகனம் (உடல்)

இறந்தவரின் உடலை மின்எரிமேடை மூலம் அல்லது வெளி எரிபொருள் கொண்டு எரிப்பது **தகனம்** எனப்படுகிறது. மரணமடைந்து விட்ட மனிதனின் உடல் சமய வழக்கங்களின்படி மண்ணில் புதைக்கப்பட்டோ அல்லது எரியூட்டப்பட்டோ அழிக்கப்பட்டு வருகிறது. உலகில் அதிக அளவாக இறந்து விட்ட மனித உடல்கள் புதைக்கப்படுகின்றன. குறிப்பிட்ட சில சமய வழக்கங்களின்படியோ அல்லது இடநெருக்கடி காரணமாகவோ இறந்து விட்ட மனித உடல்கள் எரியூட்டப்பட்டும் அழிக்கப்படுகின்றன. இத்தகைய தகனத்தின் போது உடல் முழுமையாக எரிந்து சாம்பலாவதில்லை.பதிலாக எலும்புகள் மட்டுமே எரியா நிலையில் கிடைக்கின்றன. இந்த எரியா நிலை எலும்புகளை அரவை மூலம் பொடியாக்கப்பட்டு புனித சாம்பலாக இறந்தவரின் உறவினரிடம் அவரின் புனித சடங்கிற்காகக் கொடுக்கப்படுகிறது. இதை பெரும்பாலும் மின் தகன அமைப்பின் மூலம் இம்மாதிரி செயல்கள் நடைபெறுகின்றன.இந்த எரியூட்டலுக்கு விறகு, எரிவாயு, மின்சாரம் போன்றவை பயன்படுத்தப்படுகின்றன. இந்த எரியூட்டலில் விறகு கொண்டு செய்யப்படும் நிலை சுற்றுச்சூழலுக்குப் பாதிப்பு ஏற்படுத்துவதாக இருந்தாலும் இவைதான் அதிகமாகப் பயன்படுத்தப்பட்டு வருகின்றன. மாறாக விறகுகள் வைத்து எரிக்கப்படுவைகளில் விறகுகளின் சாம்பலை மனித உடல்களின் சாம்பல் என்று நினைத்து அந்த சாம்பலை சடங்கிற்கு பயன்படுத்தி வருகின்றனர்.  

## மின் எரிமேடை

மின் எரிமேடைகளில் அதன் மின் உலைகளில் *சுமார் 870 முதல் 980 டிகிரி சென்டிகிரேட்* (பாரன்ஹிட்-1600 டிகிரி முதல் 1800 டிகிரி வரை) அளவு வெப்பநிலையில் உடல்கள் எரிக்கப்படுகின்றன.உடல்கள் எரிமேடையில் உள்ள மின்னூட்டத் தகடுகளில் மேல் வைக்கப்பட்டு மின்னேற்றம் செய்யப்படுகிறது. உடல்களை தகட்டில் செலுத்துவதற்கு முன் அவ்வுடல்களின் மீதுள்ள நகைகள் கழற்றப்படுகின்றன. ஆனால் இங்கிலாந்தில் அவ்வாறு கழற்றுவதில்லை.அவர்கள் சவப்பெட்டியில் வைத்து உடல்களை எரிக்கின்றனர் அப்பெட்டியில் வைப்பதற்குமின் ஆபரணங்களை கழற்றிவிடுவர். இவ் வெப்பநிலையில் உடலின் மிருதுவான சருமங்கள் எரிந்து (ஆக்சிஜனேற்றம் அடைந்து) ஆவியாகிவிடுகின்றன. இவ்வேலை நடைபெறுவதற்காக எடுத்துக்கொள்ளப்படும் நேரம் *2 மணி* நேரம் மட்டுமே. பெரும்பாலும் அனைத்து நாடுகளிலும் ஒரு சமயத்தில் ஒரு உடலை மட்டுமே எரிக்க இம்மேடைகள் வடிவமைக்கப்பட்டுள்ளன.பல உடல்களை ஒரே சமயத்தில் எரிக்க பல நாடுகள் தடை விதித்துள்ளன.  

## நவீன எரிமேடைகள்
இப்போது எரிமேடைகள் *கணினி* மயமாக்கப்பட்டுள்ளன. எரியூட்டப்படுவதை பல நாடுகளில் பார்வையாளர்கள் பார்ப்பதில்லை இந்து சமயக் கோட்பாடு உடையவர்களுக்காக பார்க்க அனுமதிக்கிறார்கள். பெரியவர்கள் உடல்களின் எரியா எலும்புகளின் எடை சுமார் **2.4 கிலோ கிராம்** இருக்கும். இவைகள் தனியாக புனித ஜாடி அல்லது சிறிய பெட்டிகளில் அடைத்து உறவினர்களிடம் கொடுக்கப்படும்.தற்கால எரிமேடைகளில் எரிபொருளாக இயற்கை வாயு, புரோப்பேன் வாயு போன்றவைகள் பயன்படுத்தப்படுகின்றன.
# எரிதல்


எரிதகவுள்ள பொருட்கள் தகனத் துணை வாயுவான ஒக்சிசன் முன்னிலையில் எரிந்து வெப்பத்தையும் வெளிச்சத்தையும் வெளிவிடல் **தகனம்** எனப்படும். எரிதலின் போது சக்தி வெளியேற்றப்படும். ஐதரோகாபன்கள் தகனமைந்து பொதுவாக காபனீரொக்சைட்டு, நீர் என்பவற்றைத் தரும்.  

நிறை தகனத்தின் போது, பொருட்கள் தகனத்துணை வளிமத்துடன் சேர்ந்து சக்தியையும் வேதியியல் மீதிகளையும் தரும். தகனத் துணையியாக ஒக்சிசன் அல்லது புளோரின் காணப்படலாம்.  
எ.கா:  

: + 2 → + 2 H<sub>2</sub>O + சக்தி  
:CH<sub>2</sub>S + 6 → + 2 +  

உதாரணமாக ஏவுகணைகளில் ஐதரசன் மற்றும் ஒக்சிசன் தாக்கத்தில் ஈடுபட்டு சக்தி வழங்கப்படுகிறது. இங்கு நீராவி பக்கவிளைபொருளாகும்.  

:2 + → 2 H<sub>2</sub>O(g) + வெப்பம்  

## தகனம் நடைபெறத் தேவையான நிபந்தனைகள்

- எரிதகவுள்ள பொருள் / எரிபொருள்.
திரவ எரிபொருட்கள் - மண்ணெண்ணெய், டீசல், பெட்ரோல்  

திண்ம எரிபொருட்கள் - மரம், [கரி], நிலக்கரி  
- தகனத் துணை வாயு ஆக்சிசன்.
- எரிபொருள் எரிபற்றுநிலைக்கு வெப்பமேற்றப்படுதல்.
இந்த மூன்று நிபந்தனைகள் இருக்கையில் தகனத்திற்கான தொடர் தாக்கங்கள் நிகழும்.  
அப்போது நெருப்பு தோன்றும்.  

## தகனத்தின் வகைகள்
### நிறை தகனம்
எரிபொருள் முழுமையாக தகனத்துணை வளியுடன் சேர்ந்து தகனமடைதல் **நிறை தகனம்** ஆகும். ஐதரோகாபன்கள் நிறைதகனத்துக்கு உள்ளாகும் போது காபனீரொட்சைட்டும் நீரும் விளைவுகளாகக் கிடைக்கும்.  

### குறை தகனம்
எரிபொருள், குறைந்தளவு தகனத்துணை வளி கிடைக்கும் சந்தர்ப்பங்களில் குறை தகனத்துக்குட்படும். இந்நிலையில் காபனோரொசைட்டு, காபன் துகள்கள் என்பனவும் எரியாத எரிபொருள் கலவையும் மீதிகளாகக் கிடைக்கும்.
# மேரி ஜான்சன்


**மேரி ஜான்சன்** (*Mary Johnson*, பிறப்பு: நவம்பர் 7 1924), இங்கிலாந்து பெண்கள் தேர்வுத் துடுப்பாட்ட அணி அங்கத்தினர் ஆவார். இவர் 10 தேர்வுத் துடுப்பாட்டப் போட்டிகளில் கலந்து கொண்டுள்ளார். 1948/9, 1954 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார். யார்க்சயர் அணியுடன் உள்நாட்டு துடுப்பாட்டம் விளையாடினார்.
# விக்கிப்பீடியா:உங்களுக்குத் தெரியுமா/சூலை 13, 2011


- **பில்லி டிப்டன்** (படம்) எனும் அமெரிக்க இசைக்கலைஞர் ஒரு பெண் என 74 வயதில் அவர் இறக்கும் போதுதான் தெரியவந்தது.
- **தூங்கெயில் கதவம்** என்பது சங்க காலத்தில் கடவுள் அஞ்சி என்ற அரசனால் கட்டப்பட்ட, வானத்தில் தொங்கும்படி அமைக்கப்பட்டிருந்த ஒரு கோட்டைக்கதவு.
- மார்பகப் புற்றுநோய் உள்ளதைக் கண்டறிய **முலை ஊடுகதிர்ப்படச் சோதனை** பயன்படுகிறது.
- **காமா கதிர் வெடிப்பின்** சில நொடிகளில் வெளியாகும் ஆற்றல் சூரியன் தனது வாழ்நாளின் பத்து பில்லியன் ஆண்டுகளில் வெளியிடும் ஆற்றலுக்குச் சமம்.
- ** சிறு வரைவி** என்னும் கருவி வரைபடங்களை எளிதாகவும் சரியாகவும் வரையப் பயன்படுகிறது.
# நக்கசேலம்



**நக்கசேலம்** (ஆங்கிலம்:*Nakkasalem*), இந்தியாவின் தமிழ்நாடு மாநிலத்தில் அமைந்துள்ள பெரம்பலூர் மாவட்டத்தில் உள்ள ஒரு கிராமாகும். பெரம்பலூரில் இருந்து துறையூர் செல்லும் பிரதான சாலையில் பச்சை மலை அடிவாரத்தில் அமைந்துள்ளது.( பெரம்பலூரில் இருந்து சுமார் 22 கி. மீ தொலைவிலும், துறையூரில் இருந்து 13 கி. மீ தொலைவிலும் அமைந்துள்ளது. ) நக்கசேலம் கிராமத்தில் சோழ, பாண்டிய மன்னர் காலத்தில் கட்டப்பட்ட சிவன் கோவில் மற்றும் பெருமாள் கோவில்கள் உள்ளன. இவ்வூரை சுற்றி புது அம்மாபாளையம், ஈச்சம்பட்டி, சிறுவயலூர், மங்கூன், விராலிப்பட்டி ஆகிய சிறிய கிராமங்கள் உள்ளன.  

## விவசாய தொழில்
இக்கிராமத்தில் நிலக்கடலை, சோளம், மக்காச்சோளம், மிளகாய், எள், உளுந்து, பருத்தி முதலிய புஞ்சை வெள்ளாமையும் செய்கின்றனர். ஆடி பட்டங்களில், மானாவரி பயிர்களான பச்சைபயிறு, தட்டைபயிறு, மொச்சை போன்றவையும் உற்பத்தி செய்யப்படுகிறது. முக்கியமாக சின்ன வெங்காயம் இந்த ஊரில் பணப்பயிராக பயரிடப்படுகிறது.  

## அஞ்சல் நிலையம்
இக்கிராமத்தில் முழு நேர அஞ்சல் நிலையம் அமையக்கப் பெற்றுள்ளது. அஞ்சல் குறியீடு எண் : 621118 .  

## வங்கி
இங்கே கனரா வங்கி ஒன்று உள்ளது.  

## ஏரி

ஊரின் வடக்கே மலை அடிவாரத்தில் சின்ன ஏரியும், ஊரின் தெற்கே பெரிய ஏரியும் உள்ளன. ஊரின் வடக்கே உள்ள மலையில் இருந்து ஆற்று வழியாக ஊரை கடந்து, தெற்கே உள்ள பெரிய ஏரியில் கலக்கின்றது.ஊரின் தெற்கே உள்ளே ஏரி தான் பாசன பயன்ப்பாட்டுக்கு உள்ளது. இது நக்கசேலம் கிராமத்துக்கு மட்டும் அல்லாமல் அருகில் உள்ள புது அம்மாபாளையம் ஊருக்கும் பெரிதும் பயன்பெறுகிறது. மேலும் தெற்கே உள்ள ஏரியில் தான் ஸ்ரீ செல்லி அம்மனும், அய்யனாரும் உள்ளன.  

## குளங்கள்

ஊரை ஒட்டி இரண்டு பெரிய குளங்கள் உள்ளன.  

1. இரட்டைக்குளம்(இன்டு குளங்கள் ஒன்றாக அமைய பெற்றதால்)  

2. ஒற்ற குளம்(ஓர் குளம் )  

## சந்தை
ஒவ்வொரு வாரமும் புதன் கிழமை ஒற்றை குளத்து மேட்டில் வாரச்சந்தை நடைபெறுகிறது.  

## நீர் ஊற்று
நக்கசேலம் கிராமத்தில் ஊரின் வட புறமுள்ள மலையில் பாறையின் மீது சுனை நீர் உள்ளது. எப்போதும் நீர் வற்றாமல் பாறையின் மீது அமையபெற்றுள்ளது.  

## திருவிழா

- சித்திரை திருவிழா
- ஆடி 18
- பொங்கல் திருவிழா மற்றும் மஞ்சு விரட்டு

## கல்வி நிலையம்

1.அரசு மேனிலைப்பள்ளி (2013–2014)  

2.அறிவாலயம் மெற்றிகுலேசன் மேனிலைப்பள்ளி  

3.ஹயகிரிவா மெற்றிகுலேசன் மேனிலைப்பள்ளி  

4.ஸ்ரீ ராம் ஐ.டி.ஐ  

5.ஸ்ரீ ராம் செவிலியர் கல்லூரி  

## பெட்ரோல் நிலையம்

1.பாரத் பெட்ரோல் நிலையம்  

2.எஸ்ஸார் பெட்ரோல் நிலையம்
# டொரத்தி மெக்கெவோய்

**டொரத்தி மெக்கெவோய்** (*Dorothy McEvoy*, பிறப்பு: சூலை 30 1910, இறப்பு: ஏப்ரல் 20 1994), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் ஐந்து தேர்வுத் துடுப்பாட்டப் போட்டிகளில் கலந்து கொண்டுள்ளார். 1948 - 1951 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.  

- க்ரிக் இன்போ தளத்தில் டொரத்தி மெக்கெவோய்
# செங்டூ


**செங்டூ** சீனாவின் தென்மேற்குப் பகுதியில் உள்ள சிச்சுவான் மாகாணத்தின் தலைநகரம். மேலும் இது மேற்கு சீனாவின் முதன்மையான பொருளாதார, போக்குவரத்து, தொடர்பு மையங்களில் ஒன்றாகும். நான்காயிரம் ஆண்டுகளுக்கு முன்பிருந்தே இங்கு மனிதக் குடியேற்றம் இருந்துள்ளது.  

சீனாவின் பழமையான பல்கலைக்கழகங்களுள் ஒன்றான சிச்சுவான் பல்கலைக்கழகம் இந்நகரத்தில் அமைந்துள்ளது. செங்டூ நகரத்தின் முதன்மை மொழி சிச்சுவானியம் ஆகும்.  

இங்கு தொடர்வண்டி, சாலை, வானூர்தி போக்குவரத்து ஏந்துகள் உள்ளன.
# பொன் மலை சண்டை


**பொன்மலை சண்டை** அல்லது **பொன்மலைப் போர்** (*Battle of Golden Rock*) என்பது 1753, சூன் 26-ல், இரண்டாம் கர்நாடகப் போரின் போது, பிரித்தானிய மற்றும் பிரெஞ்சு கிழக்கிந்திய நிறுவனப் படைகளுக்கு இடையே நடந்த போர் ஆகும். ஐதர் அலி தலைமையில் மைசூர் அரசின் குதிரைப்படை உதவியுடன் பிரெஞ்சுப் படைகள் திருச்சிராப்பள்ளி அருகே பிரித்தானியப் புறக்காவல் நிலையைத் தாக்கினர். இச்சண்டையில் ஸ்ட்ரிங்கர் லாரன்ஸ் தலைமையின் கீழிருந்த பிரித்தானியப் படை வெற்றி பெற்றது.
# ஆரணி போர்


**ஆரணி போர்** (அல்லது **ஆரணி சண்டை**) இரண்டாம் கர்நாடக போரின் போது, டிசம்பர் 3 1751 அன்று ஆரணி என்ற இடத்தில் நடந்த போரைக் குறிக்கிறது. ராபர்ட் கிளைவ் தலைமையில் ஒரு பிரித்தானிய படை ரஸா சாஹிப்பின் தலைமையின் கீழ் இருந்த ஒரு பெரிய பிரெஞ்சு-இந்தியப் படையை தோற்கடித்து.  

## குறிப்புதவிகள்
# பெ. முருகையா

**பெ. முருகையா** (பிறப்பு சனவரி 13 1941) மலேசியாவில் எழுத்தாளர்களுள் ஒருவராவராவார். தமிழ்ப்பித்தன் எனும் புனைப்பெயரில் எழுதிவரும் இவர் அச்சகப் பணியாளராவார். கவியரங்குகளில் பாடியுள்ளார்.  

## எழுத்துத் துறை ஈடுபாடு
1957 தொடக்கம் இவர் மலேசியா தமிழ் எழுத்துத்துறையில் ஈடுபட்டுவருகின்றார். பெரும்பாலும் சிறுகதைகள்இ கட்டுரைகள் போன்றவற்றை எழுதிவருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன  

## பரிசில்களும், விருதுகளும்
- பாரதிதாசன் குழுவினரின் எழுத்தாளர் தின விழாவில் கவிதைக்காகப் பரிசு (1996)
- மலேசியத் தமிழ் எழுத்துலகம் தளத்தில் பெ. முருகையா பக்கம்
# ப. முருகேசு

**ப. முருகேசு** (பிறப்பு: அக்டோபர் 11 1927) மலேசியாவில் எழுத்தாளர்களுள் ஒருவராவராவார். சிலிகியூரான் எனும் புனைப்பெயரில் எழுதிவரும் இவர் ஓய்வு பெற்ற உத்தியோகத்தர்.  

## எழுத்துத் துறை ஈடுபாடு
1953 தொடக்கம் இவர் மலேசியா தமிழ் எழுத்துத்துறையில் ஈடுபட்டுவருகின்றார். பெரும்பாலும் கட்டுரைகளையே எழுதிவருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# மு. முருகேசன்

**மு.முருகேசன்** (கி.பி 1946) மலேசியாவைச் சேர்ந்த எழுத்தாளர்களுள் ஒருவராவரான இவர் கே.எம்.முருகேசன் எனும் புனைப்பெயரில் எழுதிவருகின்றார்.  

## எழுத்துத் துறை ஈடுபாடு
1962 ஆம் ஆண்டு தொடங்கி இவர் மலேசியத் தமிழ் எழுத்துத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், நாடகங்கள் ஆகியவற்றை எழுதிவருகின்றார். இவரின் இத்தகைய ஆக்கங்கள் மலேசியத் தேசிய பத்திரிகைகளிலும், இதழ்களிலும் பிரசுரமாகியுள்ளன.
# ந. முனியாண்டி

**ந. முனியாண்டி** (பி 1951) மலேசியாவில் எழுத்தாளர்களுள் ஒருவராவரான இவர் ஒரு இணைப் பேராசிரியரும், மிருக மருத்துவத்துறை ஆராய்ச்சியாளருமாவார். மற்றும் Veterinary Congress Prceeings இன் தலைமைத் தொகுப்பாசிரியர். (1996, 1997), சிறந்த தன்முனைப்புப் பேச்சாளர். தமிழ் இலக்கிய விழா, பாரதி விழா, திருக்குறள் விழா, வெளிநாட்டுப் பேச்சாளர்களின் நிகழ்ச்சிகள் ஆகியவற்றின் ஏற்பாட்டாளராக இருந்துள்ளார்.  

## எழுத்துத் துறை ஈடுபாடு
1985 தொடக்கம் இவர் மலேசியா தமிழ் எழுத்துத்துறையில் ஈடுபட்டுவருகின்றார். பெரும்பாலும் மிருக மருத்துவத்துறை ஆராய்ச்சிக் கட்டுரைகளையே எழுதிவருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.  
- மலேசியத் தமிழ் எழுத்துலகம் தளத்தில் ந. முனியாண்டி பக்கம்
# எமில் அடால்ஃப் வான் பெர்ரிங்


**எமில் அடால்ஃப் வான் பெர்ரிங்** (Emil Adolf von Behring) (மார்ச் 15, 1854 - மார்ச் 31, 1917) 1901 ஆம் ஆண்டிற்கான மருத்துவம் அல்லது உடலியங்கலுக்கான நோபெல் பரிசு பெற்ற ஜெர்மானிய உடலியங்கியலாளர். இப்பரிசு முதன் முதலில் இவருக்கு வழங்கப்பட்டது.
# விக்கிப்பீடியா:முதற்பக்கக் கட்டுரைகள்/Mainpage v3 FA test


**குவார்ட்சு** புவியின் மேலோட்டில் ஃபெல்ட்ஸ்பாருக்கு அடுத்து மிகவும் அதிகமாகக் கிடைக்கும் கனிமமாகும். குவார்ட்சில் பல வகைகள் உள்ளன. அவற்றுள் சில மதிப்பு மிகு இரத்தினக் கற்களாகும். ஐரோப்பாவிலும் மத்திய கிழக்கிலும் குவார்ட்சின் சில வகைகள் நகைகள் செய்யவும் கல்லோவியத்திற்கும் பயன்படுத்தப்படுகின்றன. குவார்ட்சு முக்கோண படிக அமைப்பைச் சார்ந்தது. இதன் நல்லியல்பு படிக வடிவம் ஒவ்வொரு பக்கத்திலும் ஆறு பக்க பிரமிடுகளைக் கொண்டு முடிவுறும் ஆறு பக்கப் பட்டகமாகும். இயற்கையில் குவார்ட்சு படிகங்கள் பளிங்கிருமைத் தன்மை, குலைவுத்தன்மை உடையனவாகவும் அருகிலுள்ள படிகங்களுடனோ பிற கனிமங்களுடனோ உள்வளர்ச்சி உடையனவாகவும் உள்ளன. மேலும் சில நேரங்களில் பக்கங்கள்/முகங்கள் அனைத்தும் ஒன்றிணைந்துப் படிகம் மிகப் பெரியதாகக் காட்சியளிக்கும். அனைத்து குவார்ட்சு வகைகளும் இயற்கையில் கிடைப்பதில்லை. இயற்கையாகக் கிடைக்கும் குவார்ட்சு படிகங்கள் மிகத் தூய்மையானவை. இவை சிலிக்கான் செதில்கள் உற்பத்தியில் முதன்மையானப் பங்காற்றுகின்றன. இவை அரியவை மேலும் விலைஅதிகமானவை. அதிதூய்மையான குவார்ட்சு சுரங்கம் அமெரிக்காவின் வடக்கு கரொலைனா மாநிலத்திலுள்ள ஸ்ப்ரூஸ் பைன் சுரங்கத்தில் கிடைக்கின்றன. *மேலும்...*
# கிளவுட் நைன் மூவீஸ்

**கிளவுட் நைன் மூவீஸ்** (*Cloud Nine Movies*) சென்னை அடிப்படையாகக் கொண்ட, ஒரு தமிழ்த் திரைப்பட தயாரிப்பு மற்றும் விநியோக நிறுவனம் ஆகும். இது தயாநிதி அழகிரி மற்றும் விவேக் இரத்தினவேல் ஆகியோருக்குச் சொந்தமானது. இது 2008 ஆம் ஆண்டு நிறுவப்பட்டது.  

## திரைப்படங்கள்
### தயாரிப்பு
- 2010 - தமிழ் படம்
- 2010 - தூங்கா நகரம்
- 2011 - மங்காத்தா
- 2012 - வட சென்னை

### விநியோகம்

- 2008 - வாரணம் ஆயிரம்
- 2010 - தமிழ் படம்
- 2010 - பையா
- 2010 - நான் மகான் அல்ல
- 2010 - வா
- 2010 - ரத்த சரித்தரம்
- 2011 - வானம்
- 2011 - அழகர்சாமியின் குதிரை

## குறிப்புகளும் மேற்கோள்களும்
# தயாநிதி அழகிரி


**தயாநிதி அழகிரி**, ஒரு தமிழ்த் திரைப்படத் தயாரிப்பாளரும் வழங்குநரும் ஆவார். கிளவுட் நயன் மூவீஸ் என்ற திரைப்பட தயாரிப்பு நிறுவனத்தின் உரிமையாளராக உள்ளார். தமிழ்நாட்டின் முன்னாள் முதலமைச்சர் மு. கருணாநிதியின் பேரனும் இந்திய ஒன்றிய அரசின் வேதியியல் மற்றும் உரங்கள் துறைக்கான முன்னாள் அமைச்சர் மு.க. அழகிரியின் மகனும் ஆவார். மங்காத்தா, தமிழ் படம் ஆகியவை இவர் தயாரித்த படங்களில் சில.
# ஹேசல் சாண்டர்ஸ்

**ஹேசல் சாண்டர்ஸ்** (*Hazel Sanders*, பிறப்பு: சூலை 16 1926), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் 12 தேர்வுத் துடுப்பாட்டப் போட்டிகளில் கலந்து கொண்டுள்ளார். 1948/49, 1957/58 பருவ ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.  

- க்ரிக் இன்போ தளத்தில் ஹேசல் சாண்டர்ஸ்
# பூர்வக் கிரியை



**பூர்வக் கிரியை** சிவாகமங்களில் சொல்லப்பட்ட விதிமுறைகளுக்கேற்ப நடைபெறும் சைவக் கிரியைகளின் ஒரு பிரிவாகிய ஆன்மார்த்தக் கிரியையின் வகைகளில் ஒன்றாகும். இது ஓர் உயிர் தாயின் கற்பத்தில் தங்கும் காலம் முதல் பூமியிற் பிறந்து வளர்ந்து வாழ்ந்திருக்கும் காலம் வரையும் செய்யப்படுங் கிரியைகளைக் குறிக்கும். பூர்வக் கிரியைகளில் பிரதானமாக இருது சங்கமனம், கர்ணவேதனம், நாம கரணம், அன்னப் பிராசனம், வித்தியாரம்பம், உபநயனம், விவாகம், தீட்சை, சந்தியாவந்தனம், ஆசாரியாபிஷேகம், சிவபூசை என்பவற்றைக் குறிப்பிடலாம்.
# சூ ரெட்ஃபெர்ன்


**சூ ரெட்ஃபெர்ன்** (*Sue Redfern*, பிறப்பு: அக்டோபர் 26 1977), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் ஆறு தேர்வுத் துடுப்பாட்டப் போட்டிகளிலும், 15 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1995 - 2009 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# எண்ணிம சந்தாதாரர் இணைப்பு

**எண்ணிம சந்தாதாரர் இணைப்பு** (*Digital Subscriber Link*) (டிஎஸ்எல்) ஒரு உள்ளூர் தொலைபேசி வலையமைப்பு. கம்பிகள் மூலம் தகவல் பரிமாற்றம் வழங்கும் தொழில்நுட்ப குடும்பம். நுகர்வோர் டிஎஸ்எல் சேவைகளின் சேவை நிலை அமலாக்கத்தை பொறுத்து, வாடிக்கையாளர் (கீழ்நிலை) க்கு தரவு வீதம் நொடிக்கு 256 கிலோபைட்டுகள் முதல் 40 மெகாபைட்டுகள் வரை மாறுபடுகிறது.  

டிஎஸ்எல் செயல்படுத்தல்கள் பிணைக்கப்பட்ட அல்லது வழிச்செயலி பிணையங்கள் ஆகும். ஒரு பிணைக்கப்பட்டக் கட்டமைப்பில், சந்தாதாரர் கணினிகள் குழு திறம்பட ஒரு உள்பிணையமுடன் இணைக்கபடுகின்றன. முந்தைய செயல்படுத்தல்கள் மாக் (MAC) முகவரி அல்லது ஐபி முகவரியை பிணைய, விவரங்களை வழங்க டிஎச்சிபி நெறிமுறை (DHCP) பயன்படுத்தின. முற்காலத்தில் செயல்படுத்தல்கள் பெரும்பாலும் புள்ளி-க்கு-பாயிண்ட் நெறிமுறை (PPP) அல்லது ஈத்தர்நெட் வழியாக பாயிண்ட்-க்கு-பாயிண்ட் நெறிமுறை (PPPoE) அல்லது அசின்க்ரோனியஸ்டிரான்ஸ்பர் மோட் (ATM) (ஏடிஎம்) வழியாக புள்ளி-க்கு-பாயிண்ட் நெறிமுறை (PPPoA) போன்ற வழிமுறைகளைப் பயன்படுத்தின.
# வில்லியம் ஹியூவெல்



**வில்லியம் ஹியூவெல்** (*William Hewell*, மே 24, 1794 - மார்ச் 6, 1866) ஒரு ஆங்கிலேயப் பல்துறை வல்லுநர், அறிவியலாளர், தத்துவவாதி, இறையியல்வாதி, மற்றும் அறிவியல் வரலாற்றாசிரியர். இவர் கேம்பிரிட்ஜ், ட்ரினிட்டி கல்லூரியில் பேராசிரியராக இருந்தார் .  

## வாழ்க்கைச் சுருக்கம்
வில்லியம் ஹியூவெல் இங்கிலாந்தில் லான்காஸ்டரில் பிறந்தார். அவரது தந்தை ஒரு தச்சர். அவர் மகன் தனது தொழிலைப் பின்பற்ற வேண்டும் விரும்பினார், ஆனால் வில்லியம் லான்காஸ்டர் இலக்கணப் பள்ளிகளில் கணிதம் படித்து, கேம்பிரிட்ஜ், ட்ரினிட்டி கல்லூரியில் புலமைப்பரிசில் பெற்றார். 1814 இல் அவரின் கவிதைகளுக்காக துணைவேந்தர் தங்க பதக்கம் வழங்கப்பட்டது.  

## பொது அறிவியல்
# பட்டம்கட்டியார்


**பட்டங்கட்டியார்** (*Pattamgattiyar*) எனப்படுவோர் இந்தியாவின், தென்தமிழகத்தில் உள்ள தூத்துக்குடி, இராமநாதபுரம் மற்றும் திருநெல்வேலி ஆகிய மாவட்டங்களில் வாழுகின்ற ஓர் இனக்குழுவினர் ஆவர். இவர்கள் திருநெல்வேலியில் *கடசர் பட்டம்கட்டியார்* என்று அழைக்கப்படுகிறார்கள்.  

தமிழ்நாடு அரசு இடவொதுக்கீட்டு பட்டியலில், இவர்கள் பிற்படுத்தப்பட்ட பிரிவில் உள்ளனர்.  

கடசர் என்பது 'கரையர் அரசர்' என்ற வார்த்தையின் சுருக்கப்பட்ட வடிவம் ஆகும், அதாவது கடலோர மக்களின் மன்னர்கள். இந்த வார்த்தையை பல போர்த்துகீசிய வரலாற்றாசிரியர்கள் தங்கள் நூல்களில் குறிப்பிட்டுள்ளனர்.
# உடும்பு



**உடும்பு** (*Monitor lizard*) என்பது பல்லி வகையைச் சேர்ந்த பேரினம் ஆகும். இவை பொதுவாகப் பெரிய ஊர்வன உயிரினங்களாகும், எனினும் 20 சென்டிமீட்டரளவில் நீளம் கொண்டுள்ள இனங்களும் உண்டு. இவை நீண்ட கழுத்து, வலுமிக்க வால் மற்றும் நகங்கள் மேலும் நன்கு வளர்ந்த மூட்டுகள் ஆகியவற்றைக் கொண்டுள்ளன. பெரும்பாலான இனங்கள் நிலப்பரப்பில் வசிப்பவை, ஆனால் மரங்களில் வாழ்வனவும் மற்றும் நீர்-நிலவாழ்வனவும் உள்ளன. கிட்டத்தட்ட அனைத்து உடும்பு இனங்களும் புலால் உண்பனவாகும், எனினும் வரானசு பிட்டாட்டவா (*Varanus bitatawa*) , வரானசு மபிடாங் (*Varanus mabitang*) மற்றும் வரானசு ஒலிவாசியசு (*Varanus olivaceus* ) ஆகியவை பழம் சாப்பிடுவதாக அறியப்பட்டுள்ளது. இவை முட்டையிடல் மூலம் இனம் பெருக்கும் உயிரினங்கள் ஆகும். 7 தொடக்கம் 37 வரையான முட்டைகள் இட்டு மண்ணுக்குள் அல்லது மரப் பொந்துக்குள் மறைத்துக் காக்கின்றன. உயிரியல் வகைப்பாட்டில் உடும்பின் பேரினப்பெயர் வரானசு (Varanus) ஆகும்.  
## பரவல்
வரானசின் பல்வேறு இனங்கள் உலகின் பெரும்பான்மையான பகுதிகளில் உள்ளன; ஆபிரிக்கா, இந்தியா, இலங்கை, சீனா, இந்தோனேசியா, பிலிப்பைன்சு, நியூ கினியா, ஆஸ்திரேலியா,சிங்கப்பூர் மற்றும் இந்தியப் பெருங்கடல் தீவுகள், தென் சீனக் கடல் போன்ற பகுதிகளில் இவற்றைக் காணலாம்.
# உயிரொளிர்வு



**உயிரொளிர்வு** (*Bioluminescence*) என்பது ஒரு வாழும் உயிரினம் மூலம் ஒளியின் உற்பத்தி மற்றும் உமிழ்வு ஏற்படுவது ஆகும். உயிரொளிர்வு உயிரினங்களில் இயற்கையாக ஏற்படும் ஒரு வேதிம ஒளிர்வு, இங்கு ஆற்றலானது ஒளி உமிழ்வு வடிவத்தில் வெளிவிடப்படுகின்றது. மின்மினிப் பூச்சிகள், தூண்டில்மீன் மற்றும் இலுசிபெரின் (ஒரு நிறமி), இலுசிபெரேசு (ஒரு நொதி) போன்ற வேதிப் பொருட்களை உருவாக்கும் பிற உயிரினங்கள் உயிரொளிர்வை ஏற்படுத்தவல்லன. இலுசிபெரின் ஒட்சிசனுடன் வினைபுரிந்து ஒளியைத் தோற்றுவிக்கின்றது; வினைவேகத்தைக் கூட்டுவதற்கு இலுசிபெரேசு ஒரு ஊக்கியாகச் செயல்படுகிறது, சில நேரங்களில் கல்சியம், ஏடிபி போன்றவை இந்த எதிர்வினைக்குத் துணைக்காரணிகளாக உதவுகின்றன. இந்த வேதிய எதிர்வினை உயிரணுக்களுக்கு உள்ளே அல்லது வெளியே நிகழலாம். நின்றொளிர் காளான் உட்பட சுமார் 71 வகை பூஞ்சை வகைகள் உயிரொளிர்வு உயிரினங்கள் ஆகும்.
# கியோமிசு-டேரா


**கியோமிசு-டேரா** (*Kiyomizu-dera*, சப்பானியம்: 清水寺) என்பது சப்பானில் கியோட்டோ நகரின் கிழக்குப் பகுதியில் அமைந்துள்ள ஒரு பௌத்த கோயில். இக்கோயில் யுனெஸ்கோவின் உலகப் பாரம்பரியக் களங்களின் பட்டியலில் சேர்க்கப்பட்டுள்ளது. அரண்மனையை ஒட்டியுள்ள இந்தக் கோயில், சப்பானியக் கலைநயத்தின் புகழ் சொல்வதாய் விளங்குகிறது. இதன் முக்கிய பகுதிகள் தங்கத் தகடுகளால் வேயப்பட்டுள்ளன.  

## வரலாறு
கியோமிசு-டேரா கோயில் ஹையன் காலகட்டத்தைச் சேர்ந்தது. கிபி 798 இல் அமைக்கப்பட்டது. இதன் தற்போதைய கட்டடங்கள் 1633 ஆம் ஆண்டில் டொக்குகாவா யேமிட்சு என்ற இராணுவத் தலைவரின் கட்டளையின் பேரில் மீளக்கட்டப்பட்டது. இக்கட்டட அமைப்பில் எந்தவொரு ஆணியும் பயன்படுத்தப்படவில்லை என்பது இதன் சிறப்பம்சமாகும். இக்கட்டடம் அமைந்துள்ள பகுதியில் உள்ள ஒரு நீர்வீழ்ச்சியின் பெயரை அடியாகக் கொண்டு இக்கோயிலுக்கு இப்பெயர் அமைந்தது. *கியோமிசு* என்றால் *தெளிந்த நீர்*, அல்லது *தூய நீர்* எனப் பொருள்.  

2007-இல், புதிய ஏழு உலக அதிசயங்களின் இறுதிப் பட்டியலின் 21 இடங்களில் ஒன்றாகத் தெரிவு செய்யப்பட்டது. ஆனாலும், புதிய ஏழு உலக அதிசயங்களுள் ஒன்றாகத் தேர்ந்தெடுக்கப்படவில்லை.  

## காட்சிக் கூடம்
# வார்ப்புரு:Infobox Buddhist temple

| **<span>}</span>** |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| lat_deg= | lat_min= | lat_sec= | lat_dir= | lon_deg= | lon_min= | lon_sec= | lon_dir= | float = | caption = }} | = | mark =Gold temple icon.png | marksize =8 | }} | =}}}}} |
---
}}  
! | தகவல்கள்  
|-  

|-  
! |  
வலைவாசல்:பௌத்தம்  
|}<noinclude></noinclude>
# தமிழ்நாடு சட்டக் கல்லூரிகள்

**தமிழ்நாட்டில் சட்டக் கல்லூரிகள்** அனைத்தும் டாக்டர் அம்பேத்கர் சட்டப் பல்கலைக்கழகத்துடன் இணைப்பு செய்யப்பட்டுள்ளன. இந்தப் பல்கலைக்கழகத்தில் 7 அரசு கல்லூரிகளும், ஒரு சுயநிதிக் கல்லூரியும் இணைப்பு பெற்றுள்ளன. இங்கு இளநிலை சட்டப் படிப்பில் ஐந்து ஆண்டுகள் படிப்பும், மூன்று ஆண்டு படிப்பும் என இரு வகையான பட்டப்படிப்புகள் உள்ளன. ஐந்தாண்டு பட்டப்படிப்பிற்கு நுழைவுக் கல்வித் தகுதியாக மேல்நிலைக்கல்வி அல்லது அதற்கு இணையான கல்வித் தகுதியும், மூன்றாண்டு பட்டப்படிப்பிற்கு ஏதாவது ஒரு பட்டப்படிப்பும் தேர்ச்சி பெற்றிருக்க வேண்டும்.  

## அரசு கல்லூரிகள்

தமிழ்நாட்டில் சென்னை, மதுரை, திருச்சி, சேலம், கோயம்புத்தூர், திருநெல்வேலி, செங்கல்பட்டு மற்றும் வேலூர் காரைக்குடி ஆகிய ஊர்களில் அரசினர் சட்டக் கல்லூரிகள் அமைக்கப்பட்டுள்ளன. இதில் சென்னையிலுள்ள கல்லூரி மட்டும் டாக்டர் அம்பேத்கர் அரசு சட்டக் கல்லூரி என்றும் பிற கல்லூரிகள் அரசினர் சட்டக் கல்லூரி என்றும் பெயரிடப்பட்டு செயல்படுகின்றன.  

## சுயநிதிக் கல்லூரி

சேலம் நகரில் சுயநிதி சட்டக் கல்லூரி ஒன்றும் நிறுவப்பட்டு செயல்பட்டு வருகிறது.
# போர்வை (தமிழ்நாடு)

இக்காலத்தில் திருச்சிக்கும் கரூருக்கும் இடையில் பெட்டவாய்த்தலை என்னும் பெயருடன் விளங்கும் ஊர் சங்ககாலத்தில் **போர்வை** என வழங்கப்பட்டது.  

போர் என்னும் ஊரைப் போர்வை என்றும், போஒர் என்றும் சங்கப்பாடல்கள் குறிப்பிடுகின்றன. போர் என்றவுடன் சண்டை நினைவுக்கு வந்துவிடும். இதிலிருந்து வேறுபடுத்திக் காட்ட ஊர்ப்பெயரைப் போஒர் என்றனர். இவ்வூர் போர்களமாகவும் மாறியது. அப்போது திருப்போர்ப்புறம் எனப்பட்டது. இங்குப் பாடிவீடு அமைக்கப்பட்ட இடம் கட்டூர் எனப்பட்டது.  

காவிரி ஆற்றிலிருந்து பிரிந்த வாய்க்கால் புதவு என்னும் மதகடைப்புப் பலகையின் வழியாக ஓடி இந்த ஊரின் படப்பை நிலத்தை வளப்படுத்தியதாகச் சங்கப்பாடல் குறிப்பிடுகிறது.  

காவிரி ஆற்றிலிருந்து உய்யக்கொண்டான் ஆறு பிரியும் இடத்திலுள்ள பெட்டவாய்த்தலை என்னும் ஊரே இந்தப் போர்வை என்னும் ஊர். காவிரியாற்று நீர் உய்யக்கொண்டான் ஆற்றுப் புதவத்தில் பொரூஉம் இடம் போஒர். பயிர்களை விளைவித்து மக்களை உய்யக்கொண்ட ஆறு உய்யக்கொண்டான் என்னும் பெயரைப் பெற்றது.  

## போர்வைக் கோப்பெருநற்கிள்ளி ஆட்சி
:சோழ அரசன் தித்தன் உறையூரில் ஆண்டுகொண்டிருந்தபோது அவன் மகன் கோப்பெருநற்கிள்ளி இவ்வூரின் ஆட்சிப் பொறுப்பினை ஏற்றிருந்தான். இந்தக் கிள்ளி ஆமூர் மல்லனை மற்போரில் வீழ்த்தியவன். நக்கண்ணையார் என்னும் புலவர் இவன்மீது கொண்டிருந்த ஒருதலைக்காமம் என்னவாயிற்று என விளங்கவில்லை.  

## பழையன் ஆட்சி
:சோழன் இந்த ஊரை ஆளும் உரிமையைத் தன் படைத்தலைவன் பழையன் என்பவனிடம் ஒப்படைத்திருந்தான்.  

## செங்கணான் போர்
:சேரமான் கணைக்கால் இரும்பொறை என்னும் சேர மன்னன் சோழன் செங்கணானொடு திருப்போர்ப்புறம் என்னும் ஊரில் போரிட்டபோது பற்றுக்கோட்பட்டுக் குடவாயிற்கோட்டத்துச் சிறையில் கிடந்து, தண்ணீர் தா என்று பெறாது, பெயர்த்துப் பெற்று, உண்ணான் சொல்லித் துஞ்சிய பாட்டு ஒன்று புறநானூற்றில் உள்ளது.  

## அடிக்குறிப்பு
# போஒர் கிழவோன் பழையன்

**போஒர் கிழவோன் பழையன்** சங்க காலத்திய சோழநாட்டுச் சிற்றரசன். இவன் ஆண்ட ஊர் சங்ககாலத்தில் போர்வை, போஒர், திருப்போர்ப்புறம் என்னும் பெயர்களால் குறிப்பிடப்பட்டு வந்தது. இப்போது அவ்வூர் குழித்தலைக்கும் கருவூருக்கும் இடையில் உள்ள பெட்டவாய்த்தலை என்னும் ஊர் ஆகும்.  

இவன் வில்லாண்மையில் சிறப்புற்று விளங்கினான்.  

இவனது தலைநகருக்கு அருகிலிருந்த கட்டூர் என்னுமிடத்தில் நடந்த போரில் ஏழுபேர் சேர்ந்து தாக்கி இவனைக் கொன்றனர்.
# அ. மணிசேகரன்


**அ. மணிசேகரன்** (பிறப்பு: பிப்ரவரி 28 1955) மலேசிய எழுத்தாளர்களுள் ஒருவராவரான இவர் அரசாங்க உயர் அதிகாரியாவார். மேலும் மலேசியாவின் மேடை நாடகங்களின் தன்மை, வரலாறு பற்றி ஆராய்ந்து எழுதியுள்ள "மலேசியாவில் மேடை நாடகங்கள் நூல்" அத்துறையில் குறிப்பிடத்தக்க பங்களிப்பாகும்.  
## எழுத்துத் துறை ஈடுபாடு
1973 தொடக்கம் இவர் மலேசியா தமிழ் எழுத்துத்துறையில் ஈடுபட்டுவருகின்றார். பெரும்பாலும் கட்டுரைகள், வானொலி நாடகங்கள், மேடை நாடகங்கள் மற்றும் திரைப்படத்துறை பற்றியும் எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# வெர்புமோபில்

**வெர்புமோபில்** (**Verbmobil**) என்பது இடாய்ச்சுலாந்தின் நெடுங்காலத்திய மொழிசார் தொழில்நுட்ப (Language Technology) (குறிப்பாக இயந்திர மொழிபெயர்ப்பு) ஆய்வுத்திட்டம். இதன் குறிக்கோள் இடாய்ச்சு-ஆங்கிலம், இடாய்ச்சு-சப்பான் ஆகிய மொழிகளுக்கு இடையே இருபுறமாகவும் இயல்மொழி உரைகளை மொழிபெயர்ப்பதாகும் .  

வெர்புமொபில் 1993 முதல் 2000 வரை இடாய்ச்சுலாந்தின் நடுவண் அரசின் ஆய்வு- தொழில்நுட்ப அமைச்சகத்தின் ஆய்வுநிதி உதவியால் வளர்த்தெடுக்கப்பட்டது. இடாய்ச்சுலாந்தின் நடுவணரசின் ஆய்வு மற்றும் தொழில்நுட்ப அமைச்சகம் (Bundesministerium für Forschung und Technologie) ஏறத்தாழ மொத்தம் 116 மில்லியன் இடாய்ச்சுமார்க்கு (ஏறத்தாழ 60 மில்லியன் யூரோ) முதலீடு செய்தது, இது மட்டுமல்லாமல் தொழிலக உடனுறுப்புகளான டைம்லர் கிரைசலர் (DaimlerChrysler) சீமென்சு Siemens_AG), பிலிப்ஃசு (Philips) போன்றவை கூடுதலாக 52 மில்லியன் இடாய்ச்சுமார்க்குகளும் (ஏறத்தாழ 26 மில்லியன் யூரோக்கள்) தந்து உதவின .  

வெர்புமோபில்-2 செயற்திட்டத்தில், டியூபிங்கென் பல்கலைக்கழகம் (Tübingen University) அரைவழித் தானியிங்கியாய் செயற்படும் இடாய்ச்சு, ஆங்கிலம், சப்பான் மொழிகளுக்கிடையே இயல்பாய்ப் பேசும் மொழியை பேச்சிலிருந்தே மொழிபெயர்க்கும் திறன் கொண்டிருந்தது.  
TüBa-D/S என்பதில் 38,000 சொற்றொடர்கள் அலல்து 360,000 சொற்கள்.  
TüBa-E/S என்பதில் ஏறத்தாழ 30,000 சொற்றொடர்கள் அலல்து 310,000 சொற்கள்.  
TüBa-J/S என்பதில் ஏறத்தாழ 18,000 சொற்றொடர்கள் அல்லது 160,000 சொற்கள்.
# சி. மணிமாறன்

**சி. மணிமாறன்** (பி: 1949) மலேசியாவில் எழுத்தாளர்களுள் ஒருவராவராவார். கண்மணி, எஸ். எஸ். மணிமாறன் போன்ற புனையர்களால் அறியப்பட்ட இவர் ஒரு சுகாதாரத் துறை உதவியாளரும்கூட. மற்றும் இவர் "வீடியோ மூவி நியூஸ்" பத்திரிகைக்கு நிருபராகவும், புகைப்படக்காரராகவும் பணியாற்றியுள்ளார்.  

## எழுத்துத் துறை ஈடுபாடு
1962 தொடக்கம் இவர் மலேசியா தமிழ் எழுத்துத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், கவிதைகள் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.  
- மலேசியத் தமிழ் எழுத்துலகம் தளத்தில் சி. மணிமாறன் பக்கம்
# என். எஸ். மணியம்

**என். எஸ். மணியம்** (*N. S. Manian*) மலேசியாவில் எழுத்தாளர்களுள் ஒருவராவராவார். மலாக்கா நாக மணியம் எனும் புனையப்பெயரில் எழுதிவரும் இவர் ஒற்றுமைத் துறை (துணை) அதிகாரியுமாவார். மேலும் இவர் வானொலியில் இரு மொழிகளிலும் அறிவிப்பாளராகவும், "மலேசிய நண்பன்" மலாக்கா மாநில நிருபராகவும், மேடை அறிவிப்பாளராகவும் பணியாற்றியுள்ளார். இவர் ஒரு நடிகரும் ஆவார்.  

## எழுத்துத் துறை ஈடுபாடு
1973 தொடக்கம் இவர் மலேசியா தமிழ் எழுத்துத்துறையில் ஈடுபட்டுவருகின்றார். பெரும்பாலும் மலாய், தமிழ் இரு மொழிகளிலும் கட்டுரைகள், கவிதைகள் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# கே. ஜி. மணியம்

**கே. ஜி. மணியம்** (பிறப்பு சனவரி 2 1936) மலேசியாவில் எழுத்தாளர்களுள் ஒருவராவராவார். நீதிவாளன் எனும் புனையப்பெயரில் எழுதிவரும் இவர் ஓய்வு பெற்ற தோட்ட அதிகாரியாவார்.  

## எழுத்துத் துறை ஈடுபாடு
1960 தொடக்கம் இவர் மலேசியா தமிழ் எழுத்துத்துறையில் ஈடுபட்டுவருகின்றார். பெரும்பாலும் கட்டுரைகளை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# விக்கிப்பீடியா:உங்களுக்குத் தெரியுமா/சூலை 20, 2011


- வானூர்தி இறக்கையின் மேலிருந்து காண் வடிவம் முக்கோண வடிவிலிருந்தால் அது **முக்கோண இறக்கை** (படம்) எனப்படும்.
- **தமிழ் மணி** எனப்படும் தமிழ் எழுத்துக்கள் பொறிக்கப்பட்ட ஒரு கப்பல் மணி ஒன்று நியூசிலாந்தில் கண்டெடுக்கப்பட்டுள்ளது.
- சில தாவரங்கள் இனப்பெருக்கம் செய்வதற்கு **காட்டுத்தீ** மறைமுக வழியில் உதவுகிறது.
- ஆண் இனத்தைக் குறிக்கும் **பாலினக் குறியீடு** **<big></big>**; பெண் பாலினக் குறியீடு **<big></big>**.
- **திருகை** என்பது உளுந்து, துவரை போன்ற பயறுகளை உடைத்துப் பருப்பு ஆக்க உதவும் கற்கருவி.
# மு. சு. மணியம்

**மு. சு. மணியம்** (பிறப்பு: ஆகத்து 9 1939) மலேசியாவில் எழுத்தாளர்களுள் ஒருவராவராவார். இமய வரம்பன் எனும் புனையப்பெயரில் எழுதிவரும் இவர் மருத்துவமனை ஊழியரும், பந்தாய் டாலாம் தமிழ் நெறிக் கழகத் தலைவருமாவார்.  

## எழுத்துத் துறை ஈடுபாடு
1968 தொடக்கம் இவர் மலேசியா தமிழ் எழுத்துத்துறையில் ஈடுபட்டுவருகின்றார். பெரும்பாலும் கவிதைகளையே எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.  
- மலேசியத் தமிழ் எழுத்துலகம் தளத்தில் மு. சு. மணியம் பக்கம்
# சாரா டெய்லர்


**சாரா டெய்லர்** (*Sarah Taylor *, பிறப்பு: மே 20 1989), இங்கிலாந்து பெண்கள் தேர்வுத் துடுப்பாட்ட அணியின் அங்கத்தினர். இவர் நான்கு தேர்வுத் துடுப்பாட்டப் போட்டிகளிலும், 49 ஒருநாள் பன்னாட்டுத் துடுப்பாட்டப் போட்டிகளிலும், 14 இருபது20 போட்டிகளிலும் கலந்து கொண்டுள்ளார். இவர் 2006 - 2009 ஆண்டுகளில் இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# டோரிசு டர்னர்


**டோரிசு டர்னர்** (*Doris Turner*, 1908-1986) இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் நான்கு தேர்வுத் துடுப்பாட்டப் போட்டிகளில் கலந்து கொண்டுள்ளார். 1934 - 1935 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# கிறிஸ்டோபர் ரென்


சர் **கிறிஸ்டோபர் ரென்** (*Sir Christopher Wren*, அக்டோபர் 20, 1632 – பெப்ரவரி 25, 1723) வரலாற்றில் மிக மிகவும் பாராட்டப்பட்ட ஓர் ஆங்கிலேயக் கட்டிடக்கலை நிபுணர். லண்டன் மாநகரில் 1666 ஆம் ஆண்டில் இடம்பெற்ற பெரும் தீயை அடுத்து 51 கிறித்தவத் தேவாலயங்களை மீளக் கட்டினார். லுட்கேட் ஹில் என்ற இடத்தில் புனித பவுல் தேவாலயத்தை 1710 ஆம் ஆண்டில் கட்டி முடித்தார்.  

ரென் ஆக்ஸ்போர்டு பல்கலைக்கழகத்தில் இலத்தீன் மற்றும் இயற்பியல் பயின்றார். மேலும் ரென் ஒரு குறிப்பிடத்தக்க வானியல், கணித-இயற்பியலாளரும் ஆவார். ரென் ராயல் சொசைட்டியை நிறுவினார்.
# ஆர். கே. லட்சுமண்



**இராசிபுரம் கிருஷ்ணசுவாமி லட்சுமண்** (*Rasipuram Krishnaswamy Laxman* (24 அக்டோபர் 1921 – 26 சனவரி 2015) பிரபல கேலிச் சித்திரங்கள் வரைந்துவந்த ஓர் ஓவியர் ஆவார். புகழ் பெற்ற எழுத்தாளர் ஆர். கே. நாராயணனின் இளைய சகோதரரான இவர் இந்தியாவில் மைசூரில் பிறந்தார். லட்சுமண் செய்தித்தாள்கள் மற்றும் பத்திரிகைகளிலும் பணியாற்றினார். கன்னட நகைச்சுவை இதழான, கோரவஞ்சிக்காக கேலிச்சித்திரங்கள் வரைந்தார். பின்னர் டைம்ஸ் ஆப் இந்தியாவில் 'யூ செட் இட்' (You Said it ) என்கிற தலைப்பில் 'திருவாளர் பொதுஜனம்' (Common Man) என்கிற கதாபாத்திரத்தை 1951 முதல் அறுபதாண்டு காலமாக வரைந்து வந்தார்.  

## தனிப்பட்ட வாழ்க்கை
ராசிபுரம் கிருஷ்ணஸ்வாமி லக்ஷ்மண் ஆறு பிள்ளைகள் கொண்ட வீட்டில் கடைக்குட்டி. கண்ணில் படுவதை எல்லாம் வரைவது மட்டுமே அவரின் வேலையாக இருந்தது. பள்ளியில் மரத்தின் இலை, வீட்டில் சாக்பீஸில் நாற்காலியில் அமர்ந்திருக்கும் அப்பா, இலைகள், பல்லிகள், எங்கெங்கும் அமர்ந்திருக்கும் காகங்கள் என்று வரைந்து அனைவரும் அதிரவைத்துக் கொண்டிருந்தார்.  

ஆர். கே. லட்சுமண் புகழ்பெற்ற பரதநாட்டிய நடன கலைஞர் மற்றும் நடிகை குமாரி கமலாவை (பேபி கமலா என்று திருமணத்திற்கு முன் அறியப்பட்டவர் ) திருமணம் செய்து கொண்டார். மணமுறிப்புப் பெற்ற பிறகு, கமலா (ஒரு குழந்தைகள் புத்தக எழுத்தாளர்) என்பவரை திருமணம் செய்து கொண்டார். லட்சுமண், மும்பை மற்றும் புனே ஆகிய ஊர்களில் வசித்தார்.  

## தொழில்முறை வாழ்க்கை
, இந்தியா]]  

இவர் முதலில் கன்னட இதழான குறவஞ்சியில் கேலி சித்திரம் வரைந்தார். சென்னையின் செமினி இசுடியோவில் (*Gemini Studio*) ஆறு மாதம் பணிபுரிந்தார். பின் மும்பைக்கு சென்று பிளிட்சு இதழில் பணிபுரிந்தார். பிளிட்சு இதழின் முதலாளி கரஞ்சியா முன்பு பணியில் சேர்வதற்கு முன்பு (*Karanjia*) சில கேலி சித்திரங்கள் வரைந்தார். அதில் சிலவற்றை பிளிட்சு இதழில் பயன்படுத்தினார். 1946ஆம் ஆண்டு பிரி பிரசு சர்னலில் (*Free Press Journal*) சேர்ந்தார். அங்கு பணியாற்றிய போது அதன் சார்பு இதழான பாரத் சோதி, வார இதழ் இசுடேட் பீப்பிள் சப்பிளிமெண்ட்டிலும்(*State's People Supplement*.) கேலி சித்திரங்கள் வரைந்தார். அங்கு முதலாளியுடன் ஏற்பட்ட பிணக்கு காரணமாக அதிலிருந்து வெளியேறி 1947இல் 'டைம்ஸ் ஆஃப் இந்தியா'வில் சேர்ந்தார். 1952இல் காமன்மேன் 'டைம்ஸ் ஆஃப் இந்தியா'வின் முதற்பக்கத்தில் இடம்பிடித்தது. லட்சுமண் பிரி பிரசு சர்னலில் பணியாற்றிய போது அவருடன் சிவ சேனாவின் நிறுவனர் பால் தாக்கரேவும் கேலி சித்தரக்காரராக பணியாற்றினார். இவரின் இக்கேலிச்சித்திரம் இந்தித் திணிப்பு போராட்டத்தை கொச்சை படுத்துவதாக உள்ளதாகவும் இதை பாட திட்டத்தில் இருந்து நீக்கவேண்டுமென்றும் தமிழக தலைவர்கள் கோரியுள்ளனர். கேலிச்சித்திரமானது இந்தித் திணிப்பு எதிர்ப்புப் போராட்டக்காரர்களுக்கு ஆங்கிலம் தெரியாது என்றும் ஆங்கிலம் தெரியாத அவர்கள் படிப்பறிவற்றவர்கள் என்று கூறுகிறது.  

## மறைவு
2015 ஆம் ஆண்டு சனவரித் திங்கள் இருபத்தாறாம் நாளில் புனே நகரில் காலமானார்..  

## விருதுகள்
- B.D. கோயங்கா விருது - இந்தியன் எக்ஸ்பிரஸ்
- துர்கா ரத்தன் தங்க பதக்கம் - ஹிந்துஸ்தான் டைம்ஸ்
- பத்ம பூஷன் - இந்திய அரசு.
- பத்ம விபூஷன் - இந்திய அரசு.
- பத்திரிகை, இலக்கியம் மற்றும் கிரியேட்டிவ் தொடர்பாடல் கலை - ரமோன் மக்சேசே விருது - 1984
- பத்திரிகைக்கான வாழ்நாள் சாதனையாளர் விருது - சிஎன்என் ஐபிஎன் டிவி 18, 29 ஜனவரி 2008
# துள்ளிசை


**துள்ளிசை** என்பது குறிப்பாக உணர்வுமேலிட்ட இசை அல்லது இசைப்பதிவாகும். இதனை **குத்துப்பாட்டிசை** என்றும் கூறுவர்.  
இவ்வகை இசையினைக் கேட்பவர்கள் தங்களை அறியாமலேயே தமது உடலையும் மனதையும் இசைக்கேற்ப ஒன்றித்துவிடுவர்.  
மேற்கத்திய இசை முறைப்படி 2/4 அல்லது 6/8 தாள வகையில் அடங்கிய பாடலுக்கு இளம் வயதினர் தங்கள் கால்களால் ஆட்டம் போட்டபடியும் கைகளால் தாளம் தட்டியபடியும் ஒன்றிவிடுவது இயற்கை.
# ஹென்றி கிசிஞ்சர்


**என்றி கிசிஞ்சர்** (*Henry Kissinger*, 27 மே 1923 – 29 நவம்பர் 2023) செருமனியில் பிறந்த அமெரிக்க அரசியல் விஞ்ஞானி, தூதர், மற்றும் 1973 இல் நோபல் பரிசு பெற்றவர். இவர் அமெரிக்கத் தேசிய பாதுகாப்பு ஆலோசகராகவும் பின்னர் அரசுத்தலைவர் ரிச்சர்ட் நிக்சன் மற்றும் ஜெரால்ட் ஃபோர்ட் ஆகியோரின் அமைச்சரவைகளில் வெளியுறவுத் துறை அமைச்சராகவும் பணியாற்றியுள்ளார். இவரது காலத்திற்கும் பிறகும் இவரது அரசியல் கருத்துகள் பல உலக தலைவர்களால் பயன்படுத்தப்படுகின்றன.
# ரிச்சர்ட் குன்



**ரிச்சர்ட் குன்** (Richard Kuhn, டிசம்பர் 3, 1900 - ஆகஸ்ட் 1, 1967) ஒரு ஆஸ்திரிய-ஜெர்மானிய உயிரிவேதியியல் அறிவியலாளர். இவர் 1938ம் ஆண்டு வேதியலுக்கான நோபல் பரிசு பெற்றார்.  

## வாழ்க்கை வரலாறு
### ஆரம்பகால வாழ்க்கை
ரிச்சர்ட் குன் ஆஸ்திரியாவில் பிறந்தார்; இலக்கணப் பள்ளி மற்றும் உயர்நிலை பள்ளியில் தன்தொடக்கக்கல்வி பயின்றார். குன் 1918 ல் தொடங்கி வியன்னா பல்கலைக்கழகத்தில் வேதியியல் பயின்றார். பின்னர் ரிச்சர்ட் வில்ஸ்டாட்டரின் இணைந்து நொதிகள் துறையில் 1922 இல் முனைவர் பட்டம் பெற்றார்.
# எலைன் வுல்க்கோ


**எலைன் வுல்க்கோ ** (*Elaine Wulcko *, பிறப்பு: 1959), இங்கிலாந்து பெண்கள் தேர்வுத் துடுப்பாட்ட அணியின் உறுப்பினர் ஆவார். இவர் இரண்டு தேர்வுத் துடுப்பாட்டப் போட்டிகளிலும், ஒரு ஒருநாள் பன்னாட்டுத் துடுப்பாட்டப் போட்டியிலும் கலந்து கொண்டுள்ளார். 1987 ல், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# நூசின் அல் காதிர்


**நூசின் அல் காதிர்** (*Nooshin Al Khadeer*, பிறப்பு: பெப்ரவரி 13 1981), இந்தியப் பெண்கள் தேர்வுத் துடுப்பாட்ட அணியின் உறுப்பினர். இவர் ஐந்து தேர்வுத் துடுப்பாட்டப் போட்டிகளிலும், ஒரு இருபது20 போட்டியிலும் கலந்து கொண்டுள்ளார். இவர் 2003 - 2006 ஆண்டுகளில் இந்திய பெண்கள் தேசிய அணி உறுப்பினராக தேர்வுத் துடுப்பாட்டப் போட்டில்களில் பங்குகொண்டார்.
# அடால்ஃப் புடேனண்ட்



**அடால்ஃப் பிரெடெரிக் யோகான் புடேனண்ட்ட்** (Adolf Friedrich Johann Butenandt, மார்ச் 24, 1903 - ஜனவரி 18, 1995) ஜெர்மானிய ஒரு வேதியலாளர் மற்றும் நாசி கட்சியின் உறுப்பினர். இவருக்கு 1939 ஆம் ஆண்டில் வேதியியலுக்கான நோபல் பரிசு வழங்கப்பட்டது. இவர் பாலின இயக்குநீர்கள் (sex hormones) துறையில் ஆராய்ச்சி மேற்கொண்டவர்.
# கார்கி பேனர்ஜீ


**கார்கி பெனர்ஜீ** (*Gargi Banerji*, பிறப்பு: சூலை 20 1968), இந்தியப் பெண்கள் தேர்வுத் துடுப்பாட்ட அணி உறுப்பினர். இவர் 12 தேர்வுத் துடுப்பாட்டப் போட்டிகளிலும், 26 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1982 - 1991 ஆண்டுகளில், இந்திய பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# ஹெரால்டு சூர் ஹாசென்


**ஹெரால்டு சூர் ஹாசென்** (*Harald zur Hausen*, பிறப்பு; மார்ச் 11, 1936) நச்சுயிரியல் வல்லுநர் (*virologist*). இவர் 2008 ஆம் ஆண்டில் உடலியல் மற்றும் மருத்துவத்திற்கான நோபல் பரிசு பெற்றார்.  

## வாழ்க்கை வரலாறு
சூர் ஹாசென், ஜெர்மனியில் பிறந்தார், பான் ஹம்பர்க் மற்றும் டுஸ்ஸெல்டார்ஃப் பல்கலைக்கழகங்களில் மருத்துவ ஆய்வு மேற்கொண்டார், டுஸ்ஸெல்டார்ஃப் பல்கலைக்கழகத்தில் 1960 இல் டாக்டர் பட்டம் பெற்றார்.
# ரூனா பாசு


**ரூனா பாசு** (*Runa Basu *) இந்தியப் பெண்கள் தேர்வுத் துடுப்பாட்ட அணியின் உறுப்பினர். இவர் ஐந்து தேர்வுத் துடுப்பாட்டப் போட்டிகளிலும், ஆறு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1976 - 1977 ஆண்டுகளில், இந்திய பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# விரிந்தா பகத்


**விரிந்தா பகத்** (*Vrinda Bhagat*, பிறப்பு: சனவரி 26 1959 ), இந்தியப் பெண்கள் தேர்வுத் துடுப்பாட்ட அணி உறுப்பினர். இவர் இரண்டு தேர்வுத் துடுப்பாட்டப் போட்டிகளிலும், 11 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1984 ல், இந்திய பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# பிரான்சுவாசு பாரி-சினோசி


**பிரான்சுவாசு பாரி-சினோசி** ( *Françoise Barré-Sinoussi*, பிறப்பு; ஜூலை 30, 1947) பிரான்சு நாட்டைச் சேர்ந்த தீநுண்மவியல் ஆராய்ச்சியாளர் மற்றும் பாஸ்டரின் பாரிசு நிறுவனத்தின் நோய்த்தொற்றுகள் துறையின் இயக்குநர். இவர் உடலியங்கியல் அல்லது மருத்துவத்திற்கான 2008 ஆம் ஆண்டின் நோபல் பரிசு பெற்றவர் ஆவார்.
# லோபமுத்ரா பாட்டாசார்ஜி


**லோபமுத்ரா பாட்டாசார்ஜி ** (*Lopamudra Bhattacharji*, பிறப்பு: சனவரி 31 1960), இந்தியப் பெண்கள் தேர்வுத் துடுப்பாட்ட அணியின் உறுப்பினர். இவர் ஒரு தேர்வுத் துடுப்பாட்டப் போட்டியிலும், 15 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1985 ல், இந்திய பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும் பங்குகொண்டார்.
# சேண்ட்ரா பிரகான்சா


**சேண்ட்ரா பிரகான்சா ** (*Sandra Braganza*, பிறப்பு: நவம்பர் 30 1961), இந்தியப் பெண்கள் தேர்வுத் துடுப்பாட்ட அணியின் உறுப்பினர். இவர் ஆறு தேர்வுத் துடுப்பாட்டப் போட்டிகளிலும், 20 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1985 - 1991 ஆண்டுகளில், இந்திய பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.